|  |  |
| --- | --- |
|  | |
|  | **REPUBLIKA HRVATSKA**  **ZAGREBAČKA ŽUPANIJA**  **ŽUPANIJSKA SKUPŠTINA** |

**Povjerenstvo za dodjelu javnih priznanja**

KLASA: 021-04/21-19/01

URBROJ: 238/1-01-21-04

Zagreb, 10. ožujka 2021.

Na temelju odredbe članka 17. Odluke o ustanovljenju javnih priznanja Zagrebačke županije (“Glasnik Zagrebačke županije”, broj 6/99, 10/10, 13/18 – pročišćeni tekst i 23/20) Povjerenstvo za dodjelu javnih priznanja Zagrebačke županije raspisuje

# N A T J E Č A J

**za podnošenje prijedloga za dodjelu javnih priznanja**

**Zagrebačke županije u 2021. godini**

1. Javna priznanja Zagrebačke županije dodjeljuju se domaćim i stranim fizičkim i pravnim osobama zaslužnim za gospodarski, društveni i kulturni razvoj Zagrebačke županije, te njena promicanja u zemlji i svijetu.

Izrazi koji se koriste u ovom Natječaju, a koji imaju rodno značenje, bez obzira na to koriste li se u muškom ili ženskom rodu, obuhvaćaju, na jednak način, muški i ženski rod.

1. Kriteriji za dodjelu javnih priznanja su:

* predloženi kandidat za dodjelu javnog priznanja treba biti istaknuti pojedinac ili pravna osoba koja je svojim kontinuiranim i izuzetno značajnim gospodarskim, kulturnim, znanstvenim, stručnim, umjetničkim, pedagoškim ili drugim javnim radom ostvarila doprinos i izuzetne rezultate trajne vrijednosti na unaprjeđenju stanja i razvitka pojedinih djelatnosti u Zagrebačkoj županiji, odnosno međunarodnoj promidžbi navedenih djelatnosti,
* predloženi kandidat za dodjelu javnog priznanja treba u svojoj sredini uživati ugled uzorna djelatnika i stručnjaka ili je posebno zaslužan za Zagrebačku županiju i Republiku Hrvatsku u promicanju njenog suvereniteta, samostalnosti i samobitnosti na opće prihvaćenim načelima suvremena svijeta
* ostvareni rezultati u ukupnom gospodarskom ili društvenom razvitku Zagrebačke županije moraju biti mjerljivi
* jedan predlagatelj može predložiti do 2 kandidata za dodjelu javnog priznanja Zagrebačke županije u 2021. godini

1. Pozivaju se: članovi Županijske skupštine, radna tijela, Župan Zagrebačke županije, građani, udruge građana, poduzeća, vjerske zajednice, kulturne, športske i druge ustanove na dostavu prijedloga kandidata za dodjelu javnih priznanja Zagrebačke županije u 2021. godini.
2. Prijedlog za dodjelu javnog priznanja sadržava popunjeni Obrazac prijedloga uz privitke:

a) životopis za fizičku osobu, odnosno odgovarajući podaci za pravnu osobu koju

se predlaže za dodjelu javnog priznanja (obavezno);

b) temeljito obrazloženje razloga predlaganja (obavezno);

c) odgovarajuću dokumentaciju (ako je primjenjivo).

Obrazac prijedloga za dodjelu javnih priznanja čini sastavni dio ovog Natječaja i objavljen je na Internet stranici Zagrebačke županije na sljedećem linku:

<https://www.zagrebacka-zupanija.hr/natjecaji/?kategorija=natjecaji&odjel=zupanijska-skupstina>

1. Prijedlog za dodjelu javnih priznanja i podaci iz točke 4. ovog Natječaja trebaju biti pripremljeni u programu MS Office i obliku Word dokumenta, uz izuzetak dokumentacije ako je priložena.
2. Rok za podnošenje prijedloga teče od dana objavljivanja zaključno do **31. svibnja 2021.** godine.
3. Prijedlozi se podnose na adresu: **Zagrebačka županija, Povjerenstvo za dodjelu javnih priznanja, Ulica grada Vukovara 72/V, 10 000 Zagreb** u zatvorenoj omotnici s napomenom **“**PRIJEDLOG ZA DODJELU JAVNIH PRIZNANJA ZAGREBAČKE ŽUPANIJE U 2021. GODINI ili **putem e-pošte na adresu** [**z.skupstina-o.uprava@zagrebacka-zupanija.hr**](mailto:z.skupstina-o.uprava@zagrebacka-zupanija.hr) **s naznakom predmeta: „PRIJEDLOG ZA DODJELU JAVNOG PRIZNANJA“.**
4. Ovaj Natječaj objavljuje se u „Večernjem listu“, „Jutarnjem listu“, „Kronici Zagrebačke županije“, lokalnim radio postajama, Internet stranici Zagrebačke županije i Internet stranicama jedinica lokalne samouprave u Zagrebačkoj županiji.
5. Osobni podaci kandidata i predlagatelja obradit će se isključivo u svrhu provedbe Natječaja za podnošenje prijedloga za dodjelu javnih priznanja Zagrebačke županije u 2021. godini sukladno Zakonu o provedbi Opće uredbe o zaštiti podataka („Narodne novine“, broj 42/18 i Uredbe (EU) 2016/679).

**PREDSJEDNIK POVJERENSTVA**

mr. sc. Stjepan Kožić, dipl. ing., v.r.